# 

# Hankedokumendid

# Hankija

# Eesti Teadusagentuur

# registrikood: 90000759

# Hanke nimetus: Trükiteenuste tellimine

# Riigihangete registri viitenumber 150307

# Pakkumuse esitamise tähtaeg: 21.märts 2014.a kell 12.00

# Hankemenetluse liik: lihthange

# Hankelepingu liik: teenuste hankeleping

# CPV kood ja nimetus: 79810000-5 trükiteenused

# PAKKUMUSE ESITAMISE ETTEPANEK

# Lugupeetud pakkuja,

# Sihtasutus Eesti Teadusagentuur (edaspidi hankija) kutsub Teid osalema lihthankes „Trükiteenuste tellimine“ (edaspidi hange) hanketeates ja –dokumentides kirjeldatud tingimustel ja korras.

# Üldosa

* 1. Hankija: Sihtasutus Eesti Teadusagentuur,Soola 8, 51013 Tartu, registrikood 90000759.
  2. Kontaktisik: Liina Raju, liina.raju@etag.ee, tel 7300328
  3. Vastutav isik: Eva Panksepp, eva.panksepp@etag.ee, tel 7317342
  4. Hankelepingu eeldatav maksumus: 13000-15000 eurot
  5. Hankedokumendid (edaspidi HD) on:
     1. käesolev pakkumise kutse koos kõigi lisadega;
     2. kõik enne pakkumuste esitamise tähtaega esitatud dokumendid, millega on muudetud või selgitatud HD nõudeid. HD osad täiendavad üksteist ja moodustavad tervikliku aluse pakkumuse koostamiseks.
  6. Hankijal on õigus teha muudatusi käesolevates hankedokumentides vastavuses riigihangete seaduses (edaspidi RHS) sätestatule pakkumuste esitamise tähtaja esimese poole jooksul, esitades muudatused e-Riigihangete keskkonnas (edaspidi eRHK).
  7. Isikud võivad esitada pakkumuse ühiselt (ühispakkujad). Kõik pakkuja kohta käiv loetakse edaspidi ka iga ühispakkuja kohta käivaks. Ühispakkujad nimetavad hankemenetlusega ning hankelepingu sõlmimise ja täitmisega seotud toimingute tegemiseks volitatud esindaja.
  8. Riigihanke eesmärgiks on leida üks koostööpartner trükiteenuse osutamiseks.
  9. Riigihanke tulemusena sõlmitakse parima pakkujaga hankeleping teenuse osutamiseks. Lepingu alusel sõlmitakse igakordselt ühe või mitme erineva trükise tellimiseks hankeleping, milleks võib olla ka hankija poolt aktsepteeritud hinnapakkumine.
  10. Hankelepingu raames sõlmitavate igakordsete lepingute tingimused peavad olema hankija jaoks pakkumuses ja raamlepingus sätestatud tingimustega samaväärsed või soodsamad.

# Hanke eseme kirjeldus

Hankija tellitavate trükiste tehniline kirjeldus on lisatud HD-le (lisa 1). Trükiste spetsifikatsioonid ja kogused on koostatud prognoosi alusel, mistõttu ei hõlma kõiki hankija poolt tellitavaid trükiseid. HD lisas 1 nimetamata trükiste ja tiraažide osas teeb hankemenetluse tulemusena lepingu sõlminud koostööpartner igakordselt eraldi pakkumuse.

# Hankega seotud tähtajad

* 1. Pakkumuste esitamise tähtaeg: **21.märts 2014.a kell 12.00**.
  2. Pakkumuste avamise aeg ja koht: **21.märts 2014.a kell 12.01 Tartus, Soola 8**.
  3. Hankija tagab hiljemalt **17.märtsil 2014.a kella 17.00**-ksesitatud küsimustele vastamise enne pakkumuste esitamise tähtaja saabumist. Hankija ei taga peale nimetatud tähtaega esitatud küsimustele vastamist pakkuja jaoks mõistliku aja jooksul.
  4. Lepingu täitmise perioodiks on **12 kuud** hankelepingu jõustumisest arvates.

# Nõuded pakkumusele

* 1. Pakkumuse dokumentatsioon peab olema vormistatud eesti keeles.
  2. Pakkumus ei tohi olla tingimuslik ega sisaldada tingimusi, mis ei tulene HD-st või selle lisadest.
  3. Pakkuja peab esitama avalduse, mis sisaldab Pakkuja nime, aadressi, registrikoodi, ja kontaktandmeid ning kinnitust HD-s ning selle lisades esitatud tingimuste ülevõtmise kohta. Avaldus tuleb esitada vastavalt HD lisas 2 etteantud kinnituskirja vormile.
  4. Pakkuja esitab hinnapakkumise eurodes HD lisas 3 etteantud pakkumuse maksumuse vormil. Hinnapakkumine peab olema lõplik, st sisaldama trükkimiseks vajalikku trükiettevalmistust ja järeltöötlust, trükiste pakendamist, transpordikulu hankija juurde Tallinnas ja Tartus ja muid hinna komponente, mis kujunevad kõigi HD-s märgitud tingimuste täitmisel. Hinnapakkumises tuleb näidata hind ilma käibemaksuta.
  5. Pakkujal tuleb esitada 2012.a ja 2013.a jooksul täidetud olulisemate trükiteenuse hankelepingute nimekiri, näidates nimekirjas ära lepingupartnerite ärinimed, lepingute maksumus ja sõlmimise kuupäevad. Olulisemateks lepinguteks loetakse hankelepinguid, mille maksumus on vähemalt 5000 eurot (km-ta).
  6. Pakkuja peab täitma ISO 9001 kvaliteedijuhtimissüsteemi nõudeid.
  7. Kui pakkumust ei allkirjasta pakkuja seaduslik esindaja, peab pakkuja lisama pakkumusele dokumendi, millest tulenevad tema volitused pakkumuse esitamiseks. Ühispakkujad lisavad pakkumusele nende esindajale antud volikirja.
  8. Pakkumuse struktuur:
* pakkumuse tiitelleht;
* pakkuja lühitutvustus;
* pakkuja kinnituskiri HD Lisas 2 etteantud vormil,
* pakkumuse maksumus HD Lisas 3 etteantud vormil;
* HD punktis 4.5. nõutud lepingute nimekiri;
* HD punktis 4.7. nimetatud volikirjad.

# Pakkumuse kõrvaldamise alused

* 1. Pakkujal ega ühelgi ühispakkujal ei tohi esineda RHS § 38 lõike 1 punktides 1–3 sätestatud hankemenetlusest kõrvaldamise aluseid.
  2. Pakkuja peab pakkumuste esitamise tähtpäeva seisuga olema nõuetekohaselt täitnud riiklike maksude, kohalike maksude ja sotsiaalkindlustuse maksete tasumise kohustused ning tal ei tohi esineda maksuvõlga. Pakkujal tuleb esitada kinnitus nimetatud asjaolude puudumise kohta vastavalt HD lisas 2 etteantud vormil.
  3. Hankija kõrvaldab Pakkuja hankemenetlusest mis tahes ajal, kui selgub, et Pakkuja on esitanud valeandmeid, võltsitud või tõele mittevastavate andmetega dokumente või andnud muud, hankemenetlust oluliselt eksitavat teavet.

1. **Pakkumuse jõusoleku tähtaeg**
   1. Pakkumus peab olema jõus vähemalt 90 päeva pakkumuse esitamise tähtpäevast arvates.
   2. Hiljemalt 10 päeva enne pakkumuse jõusoleku tähtaja lõppemist võib hankija pakkujatelt taotleda kirjalikult pakkumuse jõusoleku perioodi pikendamist lisaperioodi võrra. Pakkuja teavitab hankijat kirjalikult pakkumuse jõusoleku tähtaja pikendamisest või sellest keeldumisest viie tööpäeva jooksul vastava ettepaneku saamisest arvates.
2. **Pakkuja vastutus**

Pakkuja peab ainuisikuliselt vastutama Lepinguga temale pandud kohustuste kvaliteetse ja tähtajalise täitmise eest ning kinnitab kõikide hanke tingimuste ülevõtmist. Ühispakkumuse korral vastutavad ühispakkujad solidaarselt.

# Pakkumuse esitamine ja avamine

* 1. Pakkumused esitatakse elektrooniliselt ainult eRHK kaudu hiljemalt **21.märtsil 2014.a kell 12.00** digiallkirjastatuna pakkumuse esitamiseks volitatud isiku poolt.
  2. Hankija ei vastuta võimalike viivituste, tõrgete või katkestuste eest, mida põhjustavad vääramatu jõuga sarnanevad asjaolud, nagu elektrikatkestused, häired eRHK töös, pakkuja või hankija interneti ühenduses või muude elektrooniliste seadmete ja vahendite, sealhulgas tarkvara töös. Hankija ei vastuta eRHK-s ettetulevate tõrgete läbi tekkinud kahjude või saamatajäänud tulu eest.
  3. Hankija kõrvaldab hankest kõik pakkumused, pakkumuse muudatused või pakkumuse tagasivõtmise teated, mis on hankijale laekunud väljaspool eRHK-d või pärast pakkumuste esitamise tähtaega.
  4. Hankija ei hüvita pakkumuse koostamise ja esitamisega seotud kulutusi.

# Selgitused

* 1. Igal hankemenetluses osaleval isikul ja huvitatud isikul, kellel on vastaval hetkel võimalus selles hankemenetluses osaleda, on õigus saada selgitusi või täiendavat teavet hanketeate ja hankedokumentide kohta kirjalikult ainult e-RHK vahendusel.
  2. Hankijapoolsed vastused edastatakse üheaegselt kõigile selgitusi või täiendavat teavet küsinud huvitatud isikutele või hankedokumendid saanud huvitatud isikutele e-RHK vahendusel 3(kolme) tööpäeva jooksul e-RHK-s vastava taotluse saamisest arvates.
  3. Kui pakkuja avastab pakkumuse ettevalmistamise käigus hankedokumentides vigu, vasturääkivusi või ebatäpsusi, on ta kohustatud koheselt sellest hankijat teavitama eRHK-s teate esitamisega. Pärast pakkumuste esitamise tähtaja saabumist HD kohta laekunud pretensioone arvesse ei võeta ja pakkuja ei saa hanke tulemuse vaidlustamisel neile asjaoludele tugineda.
  4. Hankija võib nõuda pakkujalt esitatud dokumentide sisu selgitamist või selgitamist võimaldavate andmete või dokumentide esitamist või pakkujalt pakkumuses esitatud teabe põhjendatud selgitamist, piiritlemist või täpsustamist. Pakkuja on kohustatud esitama selgitused 3 (kolme) tööpäeva jooksul vastava nõude saamisest arvates (RHS § 56 lg 3). Nõudmine ja selgitused peavad olema vormistatud kirjalikult.
  5. Hankija kõrvaldab hankest pakkuja, kes jätab punktis 9.4. nimetatud nõude tähtaegselt täitmata.

# Pakkumuste kvalifitseerimine, vastavuse kontroll ja vastavaks tunnistamine

* 1. Hankija kvalifitseerib pakkujad vastavalt HD-s ja eRHK-s esitatud tingimustele.
  2. Hankija kontrollib esitatud pakkumuste vastavust HD-s ja eRHK-s esitatud tingimustele. Pakkumus tunnistatakse vastavaks, kui see on kooskõlas kõikide HD-s ja eRHK-s esitatud tingimustega.
  3. Hankija lükkab pakkumuse tagasi järgmistel juhtudel:
     1. Pakkumus ei vasta hanketeates ja HD-s esitatud nõuetele;
     2. Hankijal on õigus põhjendamatult madala maksumusega pakkumus tagasi lükata kui Hankija leiab pärast Pakkujalt nõutud selgituse saamist ja tõendite hindamist, et pakkumuse maksumus on põhjendamatult madal või Pakkuja ei ole tähtaegselt esitanud nõutud selgitust (RHS § 48).
  4. Hankijal on õigus kõik pakkumused tagasi lükata järgmistel juhtudel:
     1. Hankija kõrgemalseisev organ on hankemenetluse ajal vähendanud antud hankeks eraldatud rahalisi vahendeid või on loobunud hanke finantseerimisest;
     2. Hankelepingu sõlmimine osutub ebavajalikuks, ebamõistlikuks või võimatuks vääramatu jõu mõjul. Vääramatu jõud on asjaolu, mida hankija ei saa mõjutada ja mõistlikkuse põhimõttest lähtudes ei saa temalt oodata, et ta hankemenetluse ajal selle asjaoluga arvestaks või seda väldiks või takistava asjaolu või selle tagajärje ületaks.
     3. kõigi pakkumuste maksumused ületavad tegevuse jaoks planeeritud eelarvet.
  5. Hankija jätab endale õiguse tunnistada vastavaks ka pakkumus, milles ei esine sisulisi kõrvalekaldumisi HD-s ega eRHK-s esitatud tingimustest.

# Pakkumuste võrdlemine ja hindamine

* 1. Hankija hankekomisjon hindab kõiki kvalifitseeritud pakkujate esitatud ja vastavaks tunnistatud pakkumusi.
  2. Eduka pakkumuse valiku aluseks on majanduslikult soodsaim pakkumus alltoodud hindamiskriteeriumidest lähtuvalt 100 väärtuspunkti skaalal:

|  |  |  |
| --- | --- | --- |
| **Jrk.**  **nr.** | **Hindamiskriteerium** | **Suhteline osakaal väärtuspunktides** |
| **1** | **Komplekti maksumus**  Punktide andmine tabelis toimub väärtuspunktide (*Merit Point System*) meetodil, st. väärtuspunktid = 70 x madalaim hind/pakutud hind. Madalaima hinnaga pakkumusele antakse maksimaalne arv punkte. | **70** |
| **2** | **Tootmisaeg päevades**  Lühima ajaga pakkumus saab 30 väärtuspunkti. Teised pakkumused saavad 30-st võimalikust punktist sama suhtarvu võrra vähem punkte, kui nende pakkumine on pakutud lühimast ajast pikem (maksimumpunktid = 30x lühim reageerimisaeg/pikim reageerimisaeg päevades). | **30** |

* 1. Hindamistäpsus on kaks kohta peale koma.
  2. Leping sõlmitakse vastavalt pingereale kõige rohkem punkte saanud pakkujaga. Võrdsete pakkumuste korral eelistatakse keskkonnasäästlikumat pakkujat.

# LEPINGU TINGIMUSED

* 1. Hankija sõlmib edukaks tunnistatud pakkumuse esitanud pakkujaga lepingu lihthanke teates ja HD-s esitatud tingimustel.
  2. Leping jõustub allakirjutamisest mõlema poole poolt ning kehtib üks aasta.
  3. Hankelepingu täitjale tasutakse teenuse osutamise eest pärast töö üleandmise-vastuvõtuakti tellijapoolset aktseptimist ja mõlemapoolset allkirjastamist. Täitja esitab tellijale teenuse osutamise akti alusel arve, mille tellija kohustub tasuma arvel märgitud tähtpäevaks, mis ei või olla lühem kui 14 tööpäeva.
  4. Hankijal on õigus pidada läbirääkimisi lahtiste tingimuste üle.

# LEPINGU ALUSEL SÕLMITAVATE HANKELEPINGUTE SÕLMIMISE KORD

* 1. Hankija ei ole seotud HD tehnilises kirjelduses toodud trükiste koguste ja kirjeldusega, st hankija jätab endale õiguse tellida ka muid, HD-s nimetamata trükiseid, kui see osutub vajalikuks.
  2. Pakkuja on seotud pakkumises toodud tootmisaja ja hindadega juhul, kui hankija tellib HD-s nimetatud trükiseid ja HD-s nimetatud mahus.
  3. Kui hankija soovib tellida HD-s nimetamata trükiseid või HD-s nimetamata koguses, esitab ta mõistliku aja jooksul enne trükiste vajamist hankelepingu täitjale e-posti teel hinnapäringu.
  4. Täitja kohustub esitama tellijale kirjaliku pakkumuse kolme tööpäeva jooksul alates hinnapäringu esitamisele järgnevast päevast.
  5. Tellimus vormistatakse juhul, kui hankija on hinnapakkumise taasesitataval kujul aktsepteerinud.
  6. Punktides 13.3. kuni 13.5. kirjeldatud viisil sõlmitava hankelepingu tingimused peavad olema tellija jaoks hankelepingus sätestatud tingimustega vähemalt samaväärsed või soodsamad, eelkõige võib töö teostamise aeg olla lühem või hind madalam hankes esitatud pakkumusest.

**Lisa 1. TEHNILINE KIRJELDUS**

1. Evalveerimistrükis, formaat A4, kaaned Carta Elega 230 g, sisu paber G-Print 100 g, maht 50 lk, klamberköide, mitmevärvitrükk, tiraaž 300 tk
2. Raport, formaat A4, kaaned Carta Elega 230 g, paber G-Print 100G, 140 lk, liimköide, mitmevärvitrükk, tiraaž 500 tk.
3. Raamat, spiraalköide hõbedane metall, 180x297 mm, 74 lk, 4+4 trükk, Sisu 140 Multi ofset, kaaned: kartong 270 g, tiraaž 500 tk.
4. Plakat, A2, 4 värvi trükk, paber 200 g, tiraaž 10 tk
5. Kalender-järjehoidja, nelja värvi trükk, 200x60 mm, matt, lamineeritud paber Inver Cote 300 g, tiraaž 2500 tk
6. Voldik, A4, 4+4 värvi trükk, volditud kolmeks, paber MultiArt Silk 150g, tiraaž 1000 tk
7. Mappkaaned, 4+0 trükk, vesilakk 1+0, stantsitud, erikujuline, A4 paberi jaoks, 2 kõrvaga, paber Carta Elega 270 g.

**Lisatingimused**

1. Hind peab sisaldama trükkimiseks vajalikku trükiettevalmistust ja järeltöötlust.
2. Tooted pakendatakse kõik markeeritud kastidesse, vastavasisulise infoga (sisu, kogus).
3. Hind peab sisaldama trükiste transpordi hankija juurde Tallinnas või Tartus.

**Lisa 2. KINNITUSKIRI**

Hankija nimi: Sihtasutus Eesti Teadusagentuur, Soola 8, Tartu

Hanke nimetus: Trükiteenuste tellimine

Riigihangete registri viitenumber: 150307

Pakkuja nimi:

Pakkuja esindaja volitus:

Pakkuja registrikood:

Juriidiline aadress:

Postiaadress:

Kontakttelefon:

E-posti aadress:

Kinnitame, et:

1. oleme tutvunud HD ning nende lisadega, nõustume hankija poolt esitatud tingimuste ülevõtmisega ja soovime osaleda hankemenetluses;
2. oleme hankija esitatud tingimustest aru saanud, sealhulgas HD pakkumise kutse punktis 7 kirjeldatud vastustusest hankija ees ja nõustume hanke teostama HD-s ja käesolevas pakkumuses esitatud tingimustel;
3. meil puuduvad RHS § 38 lõike 1 punktides 1–3 sätestatud hankemenetlusest kõrvaldamise alused;
4. oleme nõuetekohaselt täitnud õigusaktidest tulenevad riiklike maksude ja enda elu- või asukoha kohalike maksude ja sotsiaalkindlustuse maksete tasumise kohustused. Anname nõusoleku kohalike ja riiklike maksude tasumise kohta järelepärimise tegemiseks Maksu- ja Tolliametile või muule institutsioonile;
5. vastame täielikult HD-s esitatud kvalifitseerimistingimustele ning meil on kõik võimalused ja vahendid eelnimetatud riigihanke teostamiseks;
6. täidame ISO 9001 kvaliteedijuhtimissüsteemi nõudeid;
7. kõik käesolevale pakkumusele lisatud dokumendid moodustavad meie pakkumuse lahutamatu osa ja esitatud andmed on õiged. Anname nõusoleku esitatud dokumentide õigsuse kontrollimiseks vajalike järelpärimiste tegemiseks;
8. käesolev pakkumus on jõus vähemalt 90 päeva pakkumuse esitamise tähtpäevast arvates;
9. HD-s esitatud informatsioon on piisav käesoleva hanke teostamiseks ja meile on antud võimalus saada täiendavat informatsiooni HD sisu ja hankelepingu eseme kohta;
10. pakkumuse koostamisel ei ole osalenud ükski isik, kes on osalenud sama riigihanke hankedokumentide koostamisel;
11. meil on hankelepingu täitmiseks vajalikud intellektuaalse omandi õigused.

Pakkuja esindaja nimi ja allkiri